שרון הולצמן

שרון הולצמן (נולד ב-16 באפריל 1969) הוא זמר-יוצר ישראלי, מפיק מוזיקלי ומנחה סדנאות כתיבה והלחנה, חבר בלהקת אבטיפוס, שפיתח קריירת עצמאית לאחר התפרקותה וחזר לשתף עימה פעולה לאחר חזרתה לפעילות. הולצמן הצטרף ב־1990 ללהקת אבטיפוס כבסיסט, עם סיום שירותו הצבאי. במקביל למד קולנוע במגמת הקולנוע ב"קמרה אובסקורה – בית הספר לאמנות". ב-1994 הלחין מספר שירים עבור אלבום הבכורה של איגי וקסמן, אדום. בין השירים שהלחין: אדום, "אין לי מה לומר לך", מאוד פרוע, תפצע כשתרוץ אלי שוב, "פרופוליס" ו"עליה קבוצתית למזבח". ב-1995 הוציאה אבטיפוס אלבום ראשון, "מה החזאי מבין", שזכה להצלחה גדולה ומכר מעל ל-40 אלף עותקים. באלבום כתב והלחין הולצמן את השיר " בוקר טוב עולם", וכן את השירים אשה אשה וקצב הזמן, שאותם גם שר. בעקבות האלבום זכתה הלהקה בתואר "להקת השנה" במצעד הפזמונים העברי השנתי של רשת ג'. הולצמן גם ביים את הקליפ לשיר "בוקר טוב עולם". במקביל, סיים את לימודי הקולנוע שלו כשסרטו הקצר "המנהל" זיכה אותו בפרס הבמאי המצטיין של "קמרה אובסקורה – בית הספר לאמנות" לשנת 1995. ב-1997 יצא אלבומה השני של אבטיפוס, איך עושים מים, שלא הצליח באותה מידה כמו האלבום הראשון של הלהקה. לאלבום זה כתב והלחין הולצמן מספר שירים ובהם אוקייאנוס, "לא היית שם בשבילי", "ציפור" ו-"כמה אני אוהב", שבהם גם היה הסולן. הוא גם ביים את הקליפ לשיר "ציפור". באותה שנה התפרקה הלהקה. לאחר פירוק הלהקה, המשיך הולצמן בשיתוף פעולה עם איגי וקסמן, כשהלחין את רוב שירי אלבומה לא מחכה יותר לדוור. בין השירים שהלחין לאלבום: בדרך למילווקי, שיר הנגב, לעצום עיניים, תיפצע כשתרוץ אלי שוב, קח את מה שיש בי ועוד. בדצמבר 2001 הוציא את אלבום הסולו הראשון שלו, פתח את ליבך, שאת רובו כתב והלחין.. הולצמן ביים שני קליפים מתוך האלבום, קליפ לשיר הנושא של האלבום פתח את ליבך ואת הקליפ לשיר "מחר יקרה לי משהו טוב" מתוך האלבום. ב-2004 הוציא הולצמן את אלבום הסולו השני שלו סיכוי קלוש בהפקה עצמית.. באלבום זה כתב והלחין הולצמן את כל השירים ועיבד אותם לבדו.מאלבום זה הצליחו השירים סיכוי קלוש ו מה שאני רוצה שזכה להכרה רחבה יותר ב 2007 כשנבחר להיות שיר הנושא של הסדרה מסודרים. הולצמן ביים שני קליפים לשירים מתוך האלבום – את הקליפ לשיר לא לבד ואת הקליפ לשיר מה שאני רוצה. האלבום זכה להצלחה וקיבל ביקורות חיוביות. לאלבומה של איגי וקסמן מסתובבים שיצא ב-2006 הלחין הולצמן את השיר תמיד אוהב, תמיד נפגע. ב-2008 הוציא הולצמן אלבום שלישי, זהב בהפקתו של העיתונאי והמוזיקאי ארי קטורזה. האלבום שסימן שיא יצירתי בקריירה של הולצמן זכה לשבחי הביקורות וזכה בתארים כגון "אלבום הרוק של שנת 2008" ו"אלבום שהוא אבן יסוד ברוק הישראלי", אבל למרות הביקורות האוהדות לא זכה להצלחה מסחרית. הולצמן ביים שני קליפים לשירים מתוך האלבום: מחכה לאיש שלי ושבעה ימים. ביוני 2010 יצא אלבומו הרביעי, בוער, בהפקתם המוזיקלית של גיא מנטש ויהל דורון שהתפרסמו מאוחר יותר כגיא ויהל מהתוכנית The Voice ישראל. לצד שירים מקוריים שנכתבו עבור האלבום, כלל האלבום גם גרסאות כיסוי של הולצמן עם זמרים אחרים לשירים קודמים שלו. בין הזמרים שהתארחו באלבום היו ג'קו אייזנברג, ששר עם הולצמן את בוקר טוב עולם, חמי רודנר, שהשתתף בדואט סיכוי קלוש, ירמי קפלן, ששר עם הולצמן את השירים "יש מקום" ו מה שאני רוצה, אבי בללי ששר עם הולצמן את השיר אשה אשה ורונית שחר, ששרה איתו את השיר ציפור. ב-2012 נבחר שירו היום אתה יוצא מזה לשמש כשיר הפתיחה של סדרת הטלוויזיה היומית "סטופ כדור הארץ" בערוץ הוט 3. ב-2013 יצא אלבום האוסף שלו שרון הולצמן – המיטב שזכה להצלחה. ב-2014 הוציא את השירים "רוח חדשה" ומלאכים נופלים. שהוא שיר מחווה למוזיקאי גבריאל בלחסן. ב-2018 החל להנחות סדנאות ומפגשי כתיבה והלחנה שבהם הוא מדריך ומלווה יוצרים ויוצרות בתהליך כתיבה והלחנה ייחודי שמאפשר להם לפגוש את עצמם כיוצרים ולהוציא מעצמם את המיטב. סדנאות הכתיבה וההלחנה של שרון הולצמן מפורסמות מפה לאוזן והסדנה נחשבת לאחת הטובות בתחום. בינואר 2020, ולאחר נתק ארוך שנים, חזר לשתף פעולה עם להקת אבטיפוס. ב-2020 יצאו השירים למקום שאליו אני הולך, מחדש ונקי, "כמו לדפוק על השער הלא נכון", שווה להילחם על זה (דואט עם הזמרת מיה יוהנה), השקרים רבים ואיפה שתהיי, סינגלים מתוך אלבומו החמישי – "מחדש ונקי", שיצא לאור בספטמבר 2020. באוגוסט 2022 יצא לאור האלבום ערק לימונים, פרויקט משותף של שרון הולצמן ואריאל אביזוב, בהפצה של חברת נענע דיסק. בנובמבר 2022 החל הולצמן להוציא לאור סינגלים חדשים מתוך אלבום סולו חדש בהפקתו המוזיקלית של ליעד ברוידא. השירים שיצאו: ימים ברקיע, שיר אהבה, מחוץ לעיר, תהיי האויב שלי, דעות קדומות וגרסת כיסוי לשיר זן נדיר. האלבום המלא – רוקנרולר – יצא במאי 2023 בהפצה של חברת נענע דיסק. באוגוסט 2024 החל לערוך ולהגיש ב"קול רמת השרון" תוכנית שבועית בשם "ד"ר ניינטיז" שעה של שירי שנות ה-90. התוכנית משודרת בימי חמישי ב-20:00. הולצמן גרוש ואב לשלושה. ב-2007 במסגרת יחסי הציבור לאלבום זהב הציף הולצמן את אתר האינטרנט שלו בדף המעוצב בסגנון ידיעה חדשותית מאתר ynet ובה הכריז על מותו ממנת יתר. ב-2015 עוכב על ידי רשות ניירות ערך, בחשד כי העלה אתר הנחזה לאתר "גלובס" ובו העלה כתבה חיובית על חברת גבעות עולם אשר לא נכתבה מעולם ב"גלובס", ולאחר מכן פרסם הפניה לכתבה בפורומים שונים במטרה לשכנע משקיעים להשקיע במניות החברה ולגרוף רווח כספי. ב-2017 סיים קורס שיווק דיגיטלי שיווק באינטרנט במכללת "גרילה" של אוהב ציון והחל לעבוד כשכיר בחברת הייטק חברת הזנק כאיש שיווק דיגיטלי. בשנים האחרונות ובמקביל לעבודתו כמוזיקאי, מפיק מוזיקלי ומנחה סדנאות כתיבה והלחנה הולצמן עושה שיווק דיגיטלי, קידום ממומן וקידום אתרים במנועי חיפוש למוזיקאים וסטנדאפיסטים ברשתות. מה החזאי מבין – להקת אבטיפוס – 1995 איך עושים מים – להקת אבטיפוס – 1997 אדום – איגי וקסמן – 1995 לא מחכה יותר לדוור – איגי וקסמן – 1997 קריירת סולו: פתח את ליבך – 2001 סיכוי קלוש – 2004 זהב – 2008 בוער – 2010 שרון הולצמן – המיטב – 2013 מחדש ונקי – 2020 רוקנרולר – 2023 ערק לימונים (עם אריאל אביזוב) – 2023 שרון הולצמן, ברשת החברתית פייסבוק שרון הולצמן, במיזם "אישים" לתיעוד היצירה הישראלית שרון הולצמן, באתר שירונט שרון הולצמן, באתר MusicBrainz (באנגלית) שרון הולצמן, באתר Discogs (באנגלית) שרון הולצמן, באתר סטריאו ומונו שרון הולצמן, באתר בנדקמפ שרון הולצמן, באתר MOOMA (בארכיון האינטרנט) סרטונים בערוץ של שרון הולצמן, באתר יוטיוב שרון הולצמן, באתר בנדקמפ רועי גולדנברג, ‏לא רוצה למות רוצה לשמוח, באתר גלובס, 11 ביולי 2007 רועי בהריר, מפריע לתנועה: שרון הולצמן מתחזק, אבל עדיין מטנף, באתר nrg‏, 22 בספטמבר 2012 אורית מרלין-רוזנצוויג, שרון הולצמן: "אני חייב סליחה להרבה אנשים", באתר Xnet‏, 27 בפברואר 2013 גדי שמעוני, כלב השמירה מנגן ושר, חדשות, 1 בנובמבר 1990 אבטיפוס – בוקר טוב עולם – קליפ, סרטון בערוץ "Helicon Music – הליקון", באתר יוטיוב (אורך: 03:21) ציפור, וידאו קליפ אלבום חדש לשרון הולצמן, באתר הארץ, 5 בדצמבר 2001 מיכל פלטי, יצא לחנויות אלבום הבכורה של שרון הולצמן, לשעבר חבר "אבטיפוס", באתר הארץ, 5 בדצמבר 2001 סיכוי קלוש באתר בנדקמפ גידי אביבי, רך כשמיכת תינוק, באתר הארץ, 11 בינואר 2005 גבע קרא עוז, תוכנית ההתנתקות של שרון הולצמן, באתר ynet, 28 באוקטובר 2004 אסף נבו, שווה זהב, 6 במרץ 2008 זהב – שרון הולצמן, באתר "חרסונסקי מיוסיק", ‏9 במרץ 2008 שי להב, שכחו מהשטויות של שרון הולצמן, באתר ynet, 9 בינואר 2013 יובל אראל‏, הצדק הפואטי של שרון הולצמן, בבלוג של יובל אראל, מגזין מוזיקה ותרבות, 11 בפברואר 2013 שירי האלבום - המיטב - באפליקציית ספוטיפיי רוח חדשה – שרון הולצמן, באתר "דודי פטימר", ‏24 באוקטובר 2020 שנה עברה: שרון הולצמן שר לגבריאל בלחסן, באתר ynet, 13 באוגוסט 2014 אמיר שוורץ, אבטיפוס חוזרים: "היו בינינו המון מטענים. פירקנו אותם בשיחות נפש", באתר ynet, 14 ביולי 2021 למקום שאליו אני הולך, באתר "חרסונסקי מיוסיק", ‏8 ביוני 2020 יובל אראל‏, שרון הולצמן – מחדש ונקי, בבלוג של יובל אראל, מגזין מוזיקה ותרבות, 10 ביולי 2020 השקרים רבים – שרון הולצמן, באתר "חרסונסקי מיוסיק", ‏24 באוקטובר 2020 איפה שתהיי - שרון הולצמן, באתר "חרסונסקי מיוסיק", ‏24 באוקטובר 2020 יובל אראל‏, שרון הולצמן – מחדש ונקי, בבלוג של יובל אראל, מגזין מוזיקה ותרבות, 5 בספטמבר 2020 בני איתן, מחדש ונקי - אלבום חדש לשרון הולצמן, 17 בנובמבר 2020 שרון הולצמן מעמיד פני מת, באתר וואלה, 16 באוגוסט 2007 שרון רוטר, שרון הולצמן: "הייתי רוצה להתחלף עם דונלד טראמפ ליום אחד כדי לדעת מה עובר לו בראש", ‏8 באוגוסט 2024